

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2024. szeptember 30-i rendes ülésére**

**Területhasználat kérdése – Közösségi kert**

**A napirendet tárgyaló ülés dátuma**: **2024.09.30.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

Polgári Törvénykönyvről szóló 2013. évi V. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

A képviselő-testület 38/2024. (IV.29.) önkormányzati számú határozatával döntött arról, hogy a Telki község Önkormányzat tulajdonát képező Telki 125/1 hrsz-ú ingatlan ( 2298 m2 ) területének Orgona utca felé eső része kihasználatlan, az önkormányzat részére közvetlen használata nem történik.

A képviselő-testület néhány hónapja döntött arról, hogy az érintett ingatlan területéből 586 m2 területrészt 5 évre bérbead a Telki 124/2 hrsz alatti ingatlantulajdonos részére, aki azon további gyümölcsfákat kíván ültetni, illetve ki kíván alakítani egy játszóteret a gyermekei és a barátaik részére, ezzel egyidejűleg a területet a jövőben megfelelő árnyékot adó fákkal tovább kívánja zöldíteni.

Időközben felmerült annak lehetősége is, hogy a telekrész másik felében ( 555 m2 ) az önkormányzat biztosítson lehetőséget egy közösségi kert kialakítására.

Érkezett az önkormányzathoz egy megkeresés a **Telki Közéleti Klub** részéről, amely alapján a kezdeményezők az alábbi koncepció megvalósítására tesznek javaslatot:

- egy demonstratív közösségi kertként létrehozás, amely némileg eltér a hagyományos közösségi kerttől. A kert gondozását alapvetően a kezdeményező TKK zöld csoportja által vezetett kertgondozók végeznék míg egy kisebb parcellát oktatási intézmények számára alakitanának ki egyéni művelés céljából.

A megkeresés alapján a kert kialakításának céljai:

- vegyszermentes, egészséges élelmiszer-termelés.

- biodiverz és fenntartható kertgondozási technikák bemutatása és oktatása.

- szervezett tematikus programok révén a kertművelés népszerűsítése.

- helyes komposztálási technikák bemutatása a településen keletkező zöldhulladék mennyiségének csökkentése érdekében.

A közösségi kert kialakítása és működtetése előre szabályozott keretek között történjen egy átfogó házirend létrehozásával. Ebben a házirendben érdemes meghatározásra a kert nyitvatartási idejét a csatlakozás, használat módját, a viselkedési szabályokat, résztvevők felelősségi körét és egyéb fontos részletek.

A közösségi kert használatához, használati-szerződés megkötésére van szükség a Használatba adó Önkormányzat és a Kerthasználók között. Célszerű a használatra irányuló megállapodást egy civil szervezettel megkötni.

Telki, 2024. szeptember 24.

 Deltai Károly

 polgármester

**Határozati javaslat**

**Telki Község Önkormányzat Képviselő-testülete**

**/2024. (IX. ) számú önkormányzati határozata**

**Területhasználat kérdése - Közöségi kert**

Telki Község Önkormányzat Képviselő-testülete úgy határoz, hogy a Telki község Önkormányzat tulajdonát képező Telki 125/1 hrsz-ú ingatlan területéből 555 m2 alapterületű az 1. számú mellékletben megjelölt területet Közösségi kert kialakítása céljából………………. időszakra használatba adja a ……………………… részére.

A használat módját használati megállapodásban rögzíti.

A testület felhatalmazza a polgármestert a Használati megállapodás aláírására.

Felelős: polgármester

Határidő: értelem szerint